Na osnovu čl. 38 stav 1 tačka 9 Zakona o lokalnoj samoupravi („Sl. list CG“ broj 2/18, 34/19, 38/20, 50/22, 84/22, 81/25 i 98/25), u vezi sa čl. 200 Zakona o lokalnoj samoupravi („Sl. list CG“ broj 133/26),  čl. 29 stav 2 Zakona o državnoj imovini („Sl. list CG“ broj 21/09, 40/11 i 23/25), čl. 40 stav 1 tačka 9  Statuta opštine Pljevlja („Sl. list CG – opštinski propisi“ br.46/18) i Odluke Vlade Crne Gore o davanju prethodne saglasnosti Opštini Pljevlja za otuđenje nepokretnosti broj 11-011/25-2532/3 od 24.07.2025.godine („Sl. list CG“ broj 107/2025), Skupština opštine Pljevlja, na sjednici održanoj dana  30.10.2026. godine, donijela je

O D L U K U
o prodaji nepokretnosti u okviru DUP-a „Dolovi III“-Izmjene i dopune

Član 1 
	Opština Pljevlja prodaje nepokretnosti u državnoj svojini, sa pravom raspolaganja Opštine Pljevlja u okviru DUP-a „Dolovi III“-Izmjene i dopune i to:
- katastarsku parcelu br.6903/50, po načinu korišćenja „građevinska parcela“, u površini od 302,00m2, upisana u list  nepokretnosti 3173 KO Pljevlja, svojina Crna Gora sa pravom raspolaganja Opštine Pljevlja, koja čini urbanističku parcelu broj 6 – blok 3, planirane namjene-stanovanje male gustine,  po početnoj  minimalnoj cijeni od 21,00 €/m2 odnosno po ukupnoj početnoj minimalnoj cijeni od 6.342,00 eura.

Član 2
	Minimalna početna cijena nepokretnosti iz člana 1 ove Odluke utvrđena je procjenom vještaka građevinske struke Mire Čolović broj 11-430/25-27/15 od 29.05.2025.godine. 

Član 3
Prodaja nepokretnosti iz člana 1 ove Odluke izvšiće se na osnovu prikupljenih ponuda, po javnom pozivu koji će objaviti Direkcija za imovinu opštine Pljevlja u jednom dnevnom listu i na internet stranici Opštine Pljevlja. 

Član 4
Ovlašćuje se Predsjednik opštine Pljevlja da formira Komisiju za sprovođenje postupka prodaje i da u ime Opštine Pljevlja sa najpovoljnijim ponuđačem  zaključi Ugovor o kupoprodaji predmetnih nepokretnosti.

Član 5
Ova Odluka stupa na snagu osmog dana od dana objavljivanja u Službenom listu CG – Opštinski propisi.

